ചെമ്മനാട് പഞ്ചായത്തിനെതിരെയുള്ള ഇടതുപക്ഷ സമരം സര്കാരിന്റെ കോവിഡ് പ്രതിരോധത്തിലെ വീഴ്ച മറയ്ക്കാനെന്ന് പ്രസിഡന്റ് കാസര്കോട്: my.kasargodvartha.com 02.09.2021 ചെമ്മനാട് പഞ്ചായത്തിനെതിരെയുള്ള ഇടതുപക്ഷ സമരം സര്കാരിന്റെ കോവിഡ് പ്രതിരോധത്തിലെ വീഴ്ച മറയ്ക്കാനെന്ന് പ്രസിഡന്റ് സുഫൈജ അബൂബകര് വാര്ത്താസമ്മേളനത്തില് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പഞ്ചായത്ത് ഭരണസമിതിക്കെതിരെ അടിസ്ഥാന രഹിതമായ ആരോപണങ്ങളും ആവശ്യങ്ങളും ഉന്നയിച്ചുള്ള എല്ഡിഎഫ് സമരം തികച്ചും രാഷ്ട്രീയ പ്രേരിതവും പ്രതിഷേധാര്ഹവുമാണ്. കോവിഡിന്്റെ രണ്ടു ഘട്ടങ്ങളിലും ഏറ്റവും കൂടുതല് രോഗബാധ റിപോര്ട് ചെയ്ത പഞ്ചായത്താണ് ചെമ്മനാട്. എന്നാല് ആരോഗ്യസന്നദ്ധ പ്രവര്ത്തകരുടേയും ജാഗ്രത സമിതികളുടേയും പഞ്ചായത്ത് ഭരണസമിതിയുടേയും ചിട്ടയായ പ്രതിരോധ പ്രവത്തനങ്ങളിലൂടെ മഹാമാരിയെ പ്രതിരോധിക്കാന് പഞ്ചായത്തിന് സാധിച്ചു. രണ്ടാം വ്യാപനത്തില് ഡി സി സിയടക്കമുള്ള പ്രതിരോധ സംവിധാനങ്ങളൊരുക്കി. ഏറ്റവും കൂടുതല് കോവിഡ് ടെസ്റ്റ് നടത്തുകയും സഞ്ചരിക്കുന്ന കോവിഡ് ടെസ്റ്റ് സംവിധാനമൊരുക്കുകയും ചെയ്തു. രോഗികളെ ആശുപത്രികളിലെത്തിക്കുന്നതിന് വാഹന സൗകര്യമൊരുക്കി. 60 ശതമാനത്തില് അധികം പേര് വാക്സിനേഷന്്റെ ഭാഗമായി. വാഹന സൗകര്യമൊരുക്കിയില്ലായെന്ന് ഇപ്പോള് ആരോപണം ഉന്നയിക്കുന്നവര് ഈ സൗകര്യങ്ങള് പലപ്പോഴായി ഉപയോഗപ്പെടുത്തിയിരുന്നു. മാലിന്യ സംസ്കരണം അടക്കമുള്ള വിഷയങ്ങളില് മാതൃകപരമായ പ്രവര്ത്തനങ്ങളാണ് പഞ്ചായത്തില് നടക്കുന്നത്. പഞ്ചായത്തില് പൊതുശ്മശാനമില്ല എന്ന ആവശ്യത്തിന് വര്ഷങ്ങളുടെ പഴക്കമുണ്ട്. മുന് ഭരണ സമിതികള് ദേളി കുന്നാറയിലും കോളിയടുക്കത്ത് പഞ്ചായത്ത് ഓഫീസിന് സമീപവും പൊതുശ്മശാനത്തിനായി പദ്ധതിയുമായി മുന്നിട്ടിറങ്ങിയപ്പോള് തുരങ്കം വെച്ചവരാണ് ഇപ്പോള് ഈ ആവശ്യവുമായി സമരം നടത്തുന്നത്. ഈ ഭരണ സമിതി വന്നതിന് ശേഷം നിലാവ് പദ്ധതിയില് ഉള്പെടുത്തി 35 ലക്ഷം രൂപ ചെലവില് 1000 ബള്ബുകള് സ്ഥാപിച്ചു. ബാക്കി വരുന്ന ബള്ബുകള് നന്നാക്കുന്നതിന് ഇപ്രാവശ്യത്തെ് പദ്ധതിയില് എട്ട് ലക്ഷം രൂപ വകയിരുത്തുകയും അതിന്്റെ ടെന്ഡര് നടപടികളുമായി മുന്നോട്ട് പോവുകയുമാണ്.ടര്ഫ് കോര്ട് വിവാദത്തില് പഞ്ചായത്ത് ഭരണസമിതി രാഷ്ട്രീയം കണ്ടിട്ടില്ല. പണം കൊടുത്ത് കളിക്കുന്നതിന് ജില്ലാ പഞ്ചായത്ത് നിര്മിക്കുന്ന ടര്ഫ് കോര്ടിന് പഞ്ചായത്തിന്്റെ സ്ഥലം വിട്ടു കൊടുക്കാന് പാടില്ലെന്ന് ഭരണസമിതി യോഗത്തില് ശക്തമായി വാദിച്ചത് എല്ഡിഎഫ് അംഗമാണ്. എന്നിട്ടും പഞ്ചായത്തിലെ മൂന്ന് പ്രധാനപ്പെട്ട സ്ഥലങ്ങളില് ഒന്ന് വിട്ട് നല്കാന് തയ്യാറായി.എല്ഡിഎഫ് സമരത്തെ അവജ്ഞയോടെ ജനങ്ങള് തള്ളിക്കളയുമെന്നും പ്രസിഡന്റ് കൂട്ടിച്ചേര്ത്തു. വാര്ത്താസമ്മേളനത്തില് പഞ്ചായത്ത് വൈസ് പ്രസിഡന്റ് മന്സൂര് കുരിക്കള്, ക്ഷേമകാര്യ സ്റ്റാന്ഡിങ് കമിറ്റി ചെയര്മാന് ശംസുദ്ദീന് തെക്കില്, വാര്ഡ് മെമ്ബര്മാരായ രാജന് കെ പൊയിനാച്ചി, സഹദുല്ല എന്നിവര് സംബന്ധിച്ചു.